મંદસૌરમાં છેલ્લા બે દિવસની સ્થિતિને ધ્યાનમાં રાખીને તેના ડીએમ અને એસપીની ટ્રાન્સફર કરી દેવામાં આવી છે. મંદસૌરના ડીએમ સ્વતંત્ર સિંહની ટ્રાન્સફર કરી મંદસૌરના ડીએમનો ચાર્જ શિવપુરીના ડીએમ ઓપી શ્રીવાસ્તવને સોંપવામાં આવ્યો છે. જ્યારે નિમચના એસપી હવે મંદસૌરનો ચાર્જ સંભાળશે. બુધવારે ખેડૂતો સાથે વાતચીત કરવા ગયેલા કલેક્ટર અને એસપી સાથે મારપીટ કરવામાં આવી હતી. ટોળાંએ તેમના કપડાં ફાડી નાખ્યાં હતાં. ઉલ્લેખનીય છે કે, હાલમાં પણ મંદસૌરમાં કરફ્યૂ જેવી સ્થિતિ છે.